jkorsvik/nowiki_second_scrape_merged huggingface dataset:
Gorboduc

Gorboduc (walisisk: Gorwy eller Goronwy) var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som etterfølger (og antagelig, men ikke nødvendigvis, sønn) av Kimarcus.
Gorboduc var gift med Judon. De fikk to sønner, Ferrex og Porrex I. Da Gorboduc var blitt gammel ble han senil, og hans to sønner begynte å krangle om hvem som skulle etterfølge faren som konge av riket. Det brøt ut borgerkrig, og under denne døde Gorboduc, men krigen varte ennå i mange år.


== Assosiasjoner ==
«En niese av kong Gorboduc» er nevnt i forbifarten av Tåpen (The Fool) i William Shakespeares drama Helligtrekongersaften (1602). Shakespeare hadde også bygd et helt drama over Leir, en annen legendarisk kongefigur fra Geoffrey av Monmouth, i stykket Kong Lear.
Gorboduc, også kalt Ferrex og Porrex, var et engelsk drama fra 1651 som ble framført for dronning Elisabeth I av England. Det var det første versedrama i England som benyttet blankvers.
«Gorboduc» er tittelen på et dikt av den amerikanske dikteren John Ashbery som finnes i samlingen April Galleons (1987).


== Familietreet for slekten til Gorboduc ==
Se også: Mytiske konger av britene


== Referanser ==


== Litteratur ==
Geoffrey av Monmouth (1982): The History of the Kings of Britain, oversatt med innledning av Lewis Thorpe, Guild Publishing London, s. 88
Lars Erik Nilson

Lars Fredrik Nilson (født 27. mai 1840, død 14. mai 1899) var en svensk kjemiker, mest kjent for oppdagelsen av grunnstoffet scandium.
Nilsson utdannet seg ved Uppsala universitet, og ble i 1878 utnevnt til ekstraordinær professor i analytisk kjemi. Det var under arbeid med sjeldne jordarter at han i 1879 oppdaget Scandium. Han utførte også studier av metallers gasstetthet, som muliggjorde å fastsette valens for ulike metaller.


== Referanser ==


== Eksterne lenker ==
«Lars Fredrik Nilson». Svensk Kemisk Tidskrift (1889).
Espen Stedje

Espen Stedje (født 25. juli 1974) er generalsekretær i Foreningen Norden.Han vokste opp i Åmot i Modum kommune, Viken. Stedje gikk på United World College of the Atlantic 1991-93 i Wales. Han studerte statsvitenskap, sosialøkonomi og sosialantropologi ved Uppsala universitet, Københavns Universitet og Universitetet i Oslo, og tok en mastergrad i statsvitenskap ved Lunds universitet i 1998.
Espen Stedje ble i 2017 utnevnt til ridder av Finlands Vita Ros´ Orden.


== Referanser ==
Louise Burgaard

Louise Katharina Vinter Burgaard Madsen (født 17. oktober 1992 i Esbjerg) er en dansk håndballspiller, som spiller for den danske klubben Herning-Ikast og det danske A-landslaget.
Burgaard er venstrehendt og spiller primært som høyre bakspiller, men kan også spille som høyre kantspiller.


== Karriere ==


=== Klubb ===
Burgaard begynte å spille håndball som 5-åring i den lokale klubben Vinding og meldte overgang til Fredericia i 2006.Etter et opphold i Kolding signerte hun sommeren 2011 under for Holstebro.I 2013 meldte Burgaard overgang til Viborg, og har siden 2015 spilt for Herning-Ikast.


=== Landslag ===
Burgaard har spilt på alle ungdomslandslagene og var med i sluttspillet til U17-EM i 2009, U18-VM i 2010 og U19-EM i 2011 – i alle tre sluttspill ble hun uttatt til «all star»-laget. Hun debuterte på det danske A-landslaget under GF World Cup 2011.
Da Camilla Dalby ble skadet rett før Håndball-VM 2011 fikk Burgaard sin mesterskapsdebut, skjønt det var like før hun også måtte melde avbud på grunn av en skade, som hun pådro seg i opptakten. Den viste seg å være uproblematisk, så deltagelsen var sikret.


== Referanser ==


== Eksterne lenker ==
(en) Louise Burgaard – Olympedia 
(en) Louise Burgaard – Sports-Reference (OL-resultater – arkivert) 
(en) Louise Burgaard – Det europeiske håndballforbundet (EHF) 
(fr) Louise Burgaard – Ligue Féminine de Handball (LFH)
Ágúst Þór Jóhannsson

Ágúst Þór Jóhannsson (Agust Thor Johannsson i norsk skriftspråk) (født 19. februar 1977 på Island) er en islandsk håndballtrener, som er trener for Levanger Håndballklubb og det islandske kvinnelandslaget.


== Karriere ==
Jóhannsson har ledet Levanger Håndballklubb siden 2009, og vil forlate klubben etter 2011/12-sesongen.23. mars 2011 tok Jóhannsson over det islandske kvinnelandslaget etter Júlíus Jónasson, og ledet sitt første mesterskap under Håndball-VM for kvinner 2011.


== Referanser ==


== Eksterne lenker ==
Profil på LHK.no
On Land

Ambient 4: On Land er et album av den britiske ambient-musikeren Brian Eno. Det er det siste albumet i Ambient-serien, som ble påbegynt i 1978 med Music for Airports.
I innspillingen er det benyttet en miks av synthesizer-lyder, natur-/dyrelyder og mange andre lyder, hvor mange er uvanlige for plateinnspillinger.


== Innhold ==
Alle sangene er skrevne av Brian Eno, med unntak av der hvor andre er nevnt.

Lizard Point (4:34) Eno, Michael Beinhorn, Axel Gros, Bill Laswell
The Lost Day (9:13)
Tal Coat (5:30)
Shadow (3:00)
Lantern Marsh (5:33)
Unfamiliar Wind (Leeks Hills) (5:23)
A Clearing (4:09)
Dunwich Beach, Autumn, 1960 (7:13)


== Medvirkende ==
Brian Eno – diverse
Michael Beinhorn – synthesizer (spor 1)
Axel Gros – gitar (spor 1)
Bill Laswell – bass (spor 1)
Jon Hassell – trompet (spor 4)
Michael Brook – gitar (spor 8)
Daniel Lanois – live utligning (spor 8)


== Eksterne lenker ==
(en) On Land på Discogs 
(en) On Land på MusicBrainz 
(en) On Land på AllMusic
Lois Abbingh

Lois Abbingh (født 13. august 1992 i Groningen) er en nederlandsk håndballspiller, som spiller for den danske klubben Odense. Hun er også del av det nederlandske landslaget, med hvem hun oppnådde en åttendeplass i EM 2010. Dette var Nederlands beste plassering i et Europamesterskap noensinne, og Abbingh bidro med syv mål.I 2011 var hun en av nøkkelspillerne for det nederlandske laget som kom til finalen i U19-EM på hjemmebane, hvor de tapte en jevn kamp mot Danmark 27–29. Abbingh scoret 65 mål i turneringen og ble toppscorer. I desember samme år deltok hun for første gang i senior-VM, som ble arrangert i Brasil.


== Utmerkelser ==
Toppscorer i Eredivise: 2010
Toppscorer i U19-EM: 2011


== Referanser ==


== Eksterne lenker ==
(en) Lois Abbingh – Olympics.com 
(en) Lois Abbingh – Olympedia 
(en) Lois Abbingh – Sports-Reference (OL-resultater – arkivert) 
(en) Lois Abbingh – Det europeiske håndballforbundet (EHF) 
(fr) Lois Abbingh – Ligue Féminine de Handball (LFH) 
(nl) Lois Abbingh – TeamNL.org 
Profil på VfL Oldenburgs hjemmeside
Hvitbukhavørn

Hvitbukhavørn (Haliaeetus leucogaster) er en dagaktiv rovfugl tilhørende haukefamilien. Den ble taksonomisk beskrevet første gang i 1788 av Johann Friedrich Gmelin, er nært beslektet med brunhavørn, og begge artene beskrives noen ganger som en superart. Som fullvoksen beskrives hvitbukhavørnen som en distinkt fugleart med sitt hvite hode, bryst, vingefjær og stjert. Oversiden er skifergrå, og de sorte underfjærende står i kontrast mot de hvite vingefjærene. Stjerten er kort og kileformet, som hos alle havørn. Den er forholdsvis smal og langhalset, med lite hode og brede vinger. Som hos de fleste rovfuglarter er hunnen større enn hannen, og kan være 90 cm lange med et vingespenn på inntil 2,2 meter, og veie 4,5 kg. Ikke fullvoksne fugler har brun fjærdrakt som blir gradvis hvitere gjennom hamskifte, og anlegger fjærdrakt som voksen ved en alder på fem til seks år. Dens rop er som høylytte gåseskrik.

Hvitbukhavørn lever i India, Sri Lanka, Sørøst-Asia og Australia, langs kystlinjer og større vassdrag. Den hekker og jakter i nærheten av vann, og fisk utgjør om lag halvparten av dens føde. Hvitbukhavørn er revirhavende, og danner monogame par. Den spiser også åtsler og en rekke ulike dyr. Den globale populasjonen av hvitbukhavørn kategoriseres som livskraftig, men den har blitt redusert i deler av Sørøst-Asia, som i Thailand, og også i det sørøstlige Australia. Den er kategorisert som truet i Victoria, og som sårbar i Sør-Australia og Tasmania. Den største trusselen mot arten er menneskelig aktivitet, både i form av forstyrrelser i hekketiden og avvirkning av egnede trær til reder. Hvitbukhavørnen  er hellig for urbefolkningen i enkelte deler av Australia, og er omtalt i sagn over hele sitt utbredelsesområde.


== Utbredelse ==
Arten finnes i Australia, Bangladesh, Brunei, Filippinene, Hongkong, India (Andamanene), Indonesia, Kambodsja, Kina, Laos, Malaysia, Myanmar, Papua Ny-Guinea, Singapore, Sri Lanka, Taiwan, Thailand, Øst-Timor, Vietnam og Øst-Timor.


== Referanser ==


== Eksterne lenker ==
(en) Hvitbukhavørn – oversikt og omtale av artene i WORMS-databasen 
(en) Hvitbukhavørn i Encyclopedia of Life 
(en) Hvitbukhavørn i Global Biodiversity Information Facility 
(no) Hvitbukhavørn hos Artsdatabanken 
(en) Hvitbukhavørn hos ITIS 
(en) Hvitbukhavørn hos NCBI 
(en) Kategori:Haliaeetus leucogaster – bilder, video eller lyd på Wikimedia Commons 
(en) Haliaeetus leucogaster – galleri av bilder, video eller lyd på Wikimedia Commons 
Haliaeetus leucogaster – detaljert informasjon på Wikispecies
Bakı Kristal Zalı

Bakı Kristal Zalı («Bakus krystallhall») er en innendørs flerbrukshall i Aserbajdsjans hovedstad Baku, nær Det nasjonale flaggtorget. Den skulle opprinnelig åpne 31. mars 2012, men åpningen ble utsatt til 16. april 2012 grunnet værforhold. Hallen har en kapasitet på 25 000. Den har også et VIP-område. 8. september 2011 meldte Azad TV International of Azerbaijan at Bakı Kristal Zalı skulle være arena for Eurovision Song Contest 2012, noe som ble bekreftet av Den europeiske kringkastingsunion (EBU) 25. januar 2012. Eurovision Song Contest 2012 ble arrangert i hallen med to semifinaler 22. og 24. mai samt finalen 26. mai.


== Historie ==

2. august 2011 undertegnet staten og det tyske firmaet Alpine Bau Deutschland AG en kontrakt om bygging av bygget. Dette ble gjort selv om kostnadene ikke var fullstendig utregnet. Likevel hadde staten avsatt 6 millioner AZN til byggingen.
Det var forventet at arenaen skulle være ferdigstilt 31. mars 2012. Imidlertid ble det en forsinkelse på tre uker grunnet værforholdene, og bygget ble dermed offisielt åpnet 16. april 2012.


== Referanser ==
Årsrapport

En årsrapport er en årlig rapport som inneholder følgende informasjon om et foretak:

Årsregnskap (regnskapsoppstilling)
Årsberetning (beskrivelse)Rapporten er en melding om mål som er oppfylt siste år og hva organisasjonen forøvrig har gjennomført i året som er gått. I tillegg kan årsrapporten inneholde statistisk materiale.


== Eksterne lenker ==
[1] Altinn / Årsregnskapet
[2] Altinn/ Årsberetning
[3] Arkivert 27. april 2012 hos Wayback Machine. Årsmelding fra Kongsvinger kommune
Årsberetning

Årsberetning er en beskrivende rapport om et selskaps tilstand. 
Det er ikke det samme som et årsregnskap, som fokuserer primært på regnskapstall.


== Se også ==
Årsrapport
Årsregnskap


== Eksterne lenker ==
[1] Altinn/ Årsberetning
Copacabana (Rio de Janeiro)

Copacabana er en bydel i Zona Sul i den sørlige delen av Rio de Janeiro i Brasil. Bydelen er berømt for sin 4 km lange strand, som er en av verdens mest kjente. Copacabana hadde 146 392 innbyggere i 2010. Bydelen har et areal på 4,1 km².Bydelen starter ved begynnelsen av Avenida Princesa Isabel ved Leme og ender ved Posto Seis (badevaktpost seks) i nærheten av Forte de Copacabana. Etter Copacabana følger den lille stranda Arpoador, og deretter Ipanema og Leblon.
Copacabana har tre metrostasjoner. Langs med stranda går Avenida Atlântica og den kjente strandpromenaden med svart-hvitt bølgemønster. I Avenida Nossa Senhora de Copacabana litt innenfor Avenida Atlântica ligger det en rekke motebutikker og banker, og de fleste bussrutene gjennom Copacabana går også langs avenyen.


== Historie ==
Området var opprinnelig kalt Sacopenapã, som er tupí og betyr «socóenes vei» («socó» er en fugleart). Det ble omdøpt til Copacabana på midten av 1700-tallet etter at det ble bygget et kapell til ære for Jomfruen av Copacabana, Bolivias skytshelgen. Området ble innlemmet i Rio de Janeiro den 6. juli 1892.


== Referanser ==


== Eksterne lenker ==
(en) Copacabana (Rio de Janeiro) – kategori av bilder, video eller lyd på Commons
Parque Garota de Ipanema

Parque Garota de Ipanema er en park i Arpoador, på grensa mellom bydelene Ipanema og Copacabana, i Rio de Janeiro. Den befinner seg like bak Arpoador-stranda og Pedra do Arpoador, like vest for Copacabana-fortet.
Parken har et areal på 2,58 hektar. Den er oppkalt etter den kjente bossa nova-sangen «Garota de Ipanema» («Jenta fra Ipanema»).
The Gambler (sang)

«The Gambler» er en amerikansk sang, skrevet av Don Schlitz. Den ble spilt inn på singlen United Artists Records UA-X1250-1 av countrysangeren Kenny Rogers og ble utgitt 15. november 1978. Produsent var Larry Butler. «The Gambler» var tittelsporet på Rogers' album med samme navn, som ga ham en Grammy Award for best country male performance Den var én av fem etterfølgende sanger med Rogers som nådde førsteplassen på Billboard- countrylisten.
Bobby Bare hadde spilt inn «The Gambler» tidligere samme år. Den ble utgitt på hans album BARE (CBS KC35314). Opphavsmannen Don Schlitz hadde spilt den inn på plate for Capitol Records. Johnny Cash fremførte også denne sangen.


== Innhold ==
Sangen selv forteller om et møte sent på kvelden ombord på et tog «bound for nowhere» mellom Rogers (som fortelleren) og en ikke-navngitt gammel mann. Han er gambleren. Gambleren forteller at han kan se at Rogers har utur («out of aces») på grunn av uttrykket i hans øyne og tilbyr å gi ham råd i utbytte mot den siste slurken av whisky som Rogers har. Etter å ha tatt drinken (og en sigarett) gir han følgende råd:
«You got to know when to hold 'em, when to fold 'em,Know when to walk away, know when to run.You never count your money when you're sittin' at the table,There'll be time enough for countin' when the dealin's gone».
Gambleren nevner så at «secret to survivin' is knowin' what to throw away and knowin' what to keep» og at «the best you can hope for is to die in your sleep». På dette tidspunktet tar gambleren ut sigaretten og går for å sove.
På slutten av sangen blir vi fortalt at «somewhere in the darkness, the gambler, he broke even» og at fortelleren finner «an ace that I would keep» i hans siste ord. Rogers' fremførelse av sangen i en opptreden i Muppet Show indikerer at gambleren faktisk døde i søvnen, da han broke even.


== I populærkulturen ==
Den blir bruikt som temasang i fem TV-filmer, hvor Kenny Rogers spiller den fiktive profesjonelle pokerspilleren Brady Hawkes.
«The Gambler» blir brukt i episode to av BBC-serien Blackpool, i episode fire av sjette sesong av serien Supernatural samt i episode 23 i tredje sesong av serien Kontoret (The Office).
Den er også en favorisert sang (og jevnlig sunget) av Hank Hill i den animerte serien King of the Hill.
Alvin and the Chipmunks gjorde en coverversjon med mindre endringer i teksten på deres album Urban Chipmunk fra 1981.
I the Royal Canadian Sea Cadet Program fungerer den som offisiell hymne for the Gunnery Trade og blir sunget under øyeblikk med stor glede og under eksamensfester (chaining ceremonies).


== Norsk versjon ==
Lars Børke har skrevet en norsk tekst. Den norske tittelen er «Gambleren».


=== Innspilling ===
Lars Børke. Utgitt på LP-platen Countryfest 6 (Talent TLS 4042) i 1980.


== Listeplasseringer ==


== Referanser ==
Jang So-hee

Jang So-hee (hangul: 장소희, hanja: 張素姬) (født 15. mars 1978 i Seoul, Sør-Korea) er en sørkoreansk håndballspiller. Hun spiller venstre ving på Sør-Koreas kvinnelandslag i håndball i Håndball-VM 2011.


== Meritter landslag ==
OL 2004 – Sølv


== Referanser ==


== Eksterne lenker ==
(en) Jang So-hee – Olympedia 
(en) Jang So-hee – Sports-Reference (OL-resultater – arkivert) 
(en) Jang So-hee – databaseOlympics.com (arkivert)
Sim Hae-in

Sim Hae-in (født 31. oktober 1987 i Sør-Korea) er en sørkoreansk håndballspiller. Hun spiller venstre back på Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
(en) Sim Hae-in – Olympedia 
(en) Sim Hae-in – Sports-Reference (OL-resultater – arkivert)
Lee Eun-bi

Lee Eun-bi (født 23. oktober 1990 i Sør-Korea) er en sørkoreansk håndballspiller. Hun spiller venstre ving på Sør-Koreas kvinnelandslag i håndball i Håndball-VM 2011.Lee ble etter Junior-VM i juli 2010 tatt ut som MVP på All Star-laget, sammen med blant annet landslagskollega Kim Seon-hwa.


== Referanser ==


== Eksterne lenker ==
(en) Lee Eun-bi – Olympedia 
(en) Lee Eun-bi – Sports-Reference (OL-resultater – arkivert)
Ju Hui

Ju Hui (født 4. november 1989 i Sør-Korea) er en sørkoreansk håndballspiller. Hun spiller målvakt på Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
(en) Ju Hui – Olympedia 
(en) Ju Hui – Sports-Reference (OL-resultater – arkivert)
Yoon Hyun-kyung

Yoon Hyun-kyung (født 22. juni 1986 i Sør-Korea) er en sørkoreansk håndballspiller. Hun spilte høyre back på Sør-Koreas kvinnelandslag i håndball i Håndball-VM 2011.


== Referanser ==
Kwon Geun-hae

Kwon Geun-hae (født 30. desember 1987 i Sør-Korea) er en sørkoreansk håndballspiller. Hun spiller senter back på Sør-Koreas kvinnelandslag i håndball i Håndball-VM 2011.


== Referanser ==
Falturiltu

Falturiltu er ein nynorsk barnebokfestival som går av stabelen på Stord. Festivalen ble etablert i 2007 og har vokst til å bli en av de mest besøkte litteraturfestivalene for barn- og ungdom i Norge, samt det største enkeltstående nynorskarrangementet i landet. I 2019 var Falturiltu innom 12 kommuner med 99 ulike arrangement, og hadde et besøk på omtrent 7000. Falturiltu skal synliggjøre nynorsk barne- og ungdomslitteratur og løfte fram kreativ og nyskapende formidling. Festivalen er eid av Stord kommune og får driftsstøtte av Vestland fylkeskommune. Falturiltu har til nå fått tilskudd av Norsk Kulturråd, Sparebanken Vest, Høgskulen på Vestlandet, SKL, Haugaland kraft, Samlaget, NBU, Norsk forfattersentrum, Fritt Ord, UDI og Kværner. Festivalstyret består av  Jane Cathrin Særsten Junger og Hege Myklebust, Camilla Ruhs og Trond L. Onarheim. 


== Eksterne lenker ==
Offisielt nettsted
Circuit of the Americas

Circuit of the Americas er en racerbane i Travis County, nær Austin, Texas. Banen ble åpnet  18. november 2012, med Formel 1-løpet USAs Grand Prix, som var den nest siste runden i Formel 1-sesongen 2012.Planene for banen og Formel 1-løpet ble presentert sommeren 2010, og banen var være den første i USA som er bygget spesifikt for Formel 1. Den er designet av den tyske arkitekten Hermann Tilke, som også har designet en rekke andre F1-baner.


== Referanser ==


== Eksterne lenker ==
(en) Offisielt nettsted 
(en) Circuit of the Americas – kategori av bilder, video eller lyd på Commons 
USAs Grand Prix i Austin – Offisielt nettsted
Jung Ji-hae

Jung Ji-hae (født 6. mars 1985 i Sør-Korea) er en sørkoreansk håndballspiller. Hun spiller venstre back på Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
(en) Jung Ji-hae – Olympedia 
(en) Jung Ji-hae – Sports-Reference (OL-resultater – arkivert)
Kim Seon-hwa

Kim Seon-hwa (født 7. januar 1991 i Sør-Korea) er en sørkoreansk håndballspiller. Hun spiller høyre ving på Sør-Koreas kvinnelandslag i håndball i Håndball-VM 2011.Kim ble etter Junior-VM i juli 2010 tatt ut som høyre kantspiller på All Star-laget, sammen med blant annet landslagskollega Lee Eun-bi.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Kim Jin-yi

Kim Jin-yi (koreansk: 김진이; født 20. juni 1993 i Sør-Korea) er en sørkoreansk håndballspiller. Hun spiller venstre back på Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
(en) Kim Jin-yi – Olympedia 
(en) Kim Jin-yi – Sports-Reference (OL-resultater – arkivert)
Jung Yu-ra

Jung Yu-ra (født 6. februar 1992 i Sør-Korea) er en sørkoreansk håndballspiller. Hun spiller høyre ving på Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
(en) Jung Yu-ra – Olympics.com 
(en) Jung Yu-ra – Olympic.org 
(en) Jung Yu-ra – Olympedia 
(en) Jung Yu-ra – Sports-Reference (OL-resultater – arkivert)
Arena Santos

Arena Santos er en innendørs idrettsarena i byen Santos i Brasil. Arenaen ble innviet den 27. oktober 2010, og har en publikumskapasitet på 5 000.Arena Santos var én av fire kamparenar i Håndball-VM 2011 for kvinner, hvor kampene i Gruppe A, samt to åttendedelsfinaler, ble spilt her.


== Referanser ==
Anne Marie Meyer

Anne Marie Løvlie Meyer (født 17. juni i 1959) er en norsk forfatter. Hun har utgitt flere bøker i den historiske romanserien Odelsjenta, hvor handlingen utspiller seg i Valdres. Serien gis ut av forlaget Cappelen Damm. Hun gir også ut seriene Julie og Nattsvermere.
Meyer er bosatt i Oslo, men er opprinnelig fra Etnedal i Valdres og er selv av husmannsslekt. 
Meyer var innom flere forskjellige yrker før hun begynte å skrive på heltid, blant annet som kokk ved et sykehjem, kontorsekretær, trafikkbetjent og journalist. Arbeidserfaringen bruker hun aktivt i skrivingen.


== Bibliografi ==
2007 til 2015: Serien Odelsjenta, 50 bøker, med handling fra Valdres
2015 til i dag: Serien Julie, med handling fra Kristiania
2021 til i dag: Serien Nattsvermere, med handling fra Troms og Finnmark


== Eksterne lenker ==
Forlagets forfatterside
Forlagets side om Odelsjenta

(no) Publikasjoner av Anne Marie Meyer i BIBSYS
Berit Sandviken

Berit Elisabeth Sandviken (født 22. juni 1948) er en norsk forfatter. Hun har skrevet romanseriene Lassjenta og Stormvinder, begge utgitt på forlaget Cappelen Damm.
Sandviken er utdannet helsefagarbeider i barsel og spedbarnstell. Foruten arbeid ved fødeavdeling, har hun yrkeserfaring fra folkehøyskole og asylmottak, samt flere års hjelpearbeid i Kongo. Hun har skrevet to bøker med tema fra afrikansk kultur, og skriver spalten «Smått» i Eidsvoll Ullensaker Blad.
Berit Sandviken vant Damms romankonkurranse i 2002, med serien Lassjenta (til sammen 34 bind). Stormvinder ble lansert i 2010, og avsluttet i 2012 med bind nummer 12.


== Eksterne lenker ==
Forlagets forfatterside
Forlagets side om romanserien Stormvinder
Filmatisering av første bok i Stormvinder

(no) Publikasjoner av Berit Sandviken i BIBSYS
Fortinning

Fortinning av kobberkar brukes for å hindre forgiftning ved matlaging, for å hindre rust på gjenstander av blikk og for å gi metallgjenstander en blankere overflate.
Kobber holder seg godt i ren, tørr luft, men i fuktig klima dannes et belegg av kobbersalter. Metallet får da først en sort og senere en grønn overflate. Det er dette vi kaller irr. Men omdannelsen til irr skjer bare i et tynt lag på overflaten som så legger som et beskyttende lag over gjenstanden. Dette er årsaken til at kobber har funnet så stor anvendelse til taktekking, takrenner og skipshud. Men irret er giftig, og de aller fleste kobbergjenstander som ble brukt i husholdningen er derfor fortinnet innvendig for å hindre danning av irr.
Før fortinning gjøres kjelen ren med en beis av oppkokt vann tilsatt litt salt og saltsyre. Så smøres den inn med loddevann. Her brukes saltsyre utbrent i sink. (Saltsyre som det er lagt så mye sink i at den slutter å koke.) Loddevannet gnis godt ut med en fille av ren ull, og så helles smeltet tinn i kjelen. Kjelen snus rundt slik at tinnet legger seg rundt det hele, og er det en kaffekjel helles så det tinnet som er til overs ut gjennom tuten. Ikke alle var kobberslagere var kjent for å lage like god fortinning. årsaken var nok at noen blandet inn litt bly, mens rent tinn ga det beste resultatet.
Ved bruk av gjenstandene kunne fortinningen bli slitt, og fortinningen måtte derfor fornyes med jevne mellomrom. Var det langt til nærmeste kobberslager kunne de overlate dette arbeidet til en bygdesmed eller til omreisende romanifolk som ofte drev med slikt arbeid, og mange fortinnet også kobbertøyet selv.


== Litteratur ==
Østby, Jon Birger (1982): Gammelt kobber. Oslo. ISBN 82-7003-032-5


== Eksterne lenker ==
Gjenstander med fortinning i DigitaltMuseum